Ego Henricus, Trecensis comes palatinus, notum facio presentibus et futuris quod, cum Jerosolimam proficisci decrevissem, ab hominibus de Chableya trecentas libras cepi. Non aliquo tamen jure aut consuetudine quam in ipsos haberem, sed ob Christi negocium et auxilium vie et peregrinacionis nostre, memorata pecunia, de assensu et permissione Turonensis capituli, ibidem mihi est collata. Quod ut notum permaneret et ratum haberetur, litteris annotatum sigilli mei munimine roboravi. Actum Trecis, anno Verbi incarnati Mº Cº octogesimo decimo. Data per manum Haici, cancellarii. — Nota Johannis.